એ ખરેખર અગત્યનું છે કે ભાવિ શિક્ષકોએ સામાન્ય શિક્ષણ દ્વારા મેળવેલ ખ્યાલગત જ્ઞાન સાથે તેઓને જોડી રાખવા. મોટાભાગના શિક્ષક-પ્રશિક્ષણ અભ્યાસક્રમો વિષયોના સ્વતંત્ર શિક્ષણના પદ્ધતિશાસ્ત્ર પર ભાર મૂકે છે. એવું માની લેવામાં આવે છે કે શિક્ષક પાસે જે તે વિષયનું જ્ઞાન હોય જ છે અને તે જરૂરિયાત અનુસાર તે જ્ઞાન પીરસી શકે છે. આથી શિક્ષક-પ્રશિક્ષણના અભ્યાસક્રમમાં વિષયના જ્ઞાનને પ્રાધાન્ય આપવામાં આવતું નથી. જો કે જો આપણે પ્રશિક્ષકને યોગ્ય રીતે જે તે વિષયવસ્તુમાં તાલીમબદ્ધ કરવા અને તેના દ્રષ્ટિબિંદુમાં સુધારો કરવા માંગતા હોઈએ તો જે તે વિષયના મુદ્દાઓ જે તેઓ શાળા અને કોલેજમાં ભણ્યા હોય તે ફરી યાદ કરાવી અને નવેસરથી તેઓની પુનરચના કરવી જોઈએ. આ કોર્ષનો હેતુ પ્રશિક્ષકને જ્ઞાન, અધ્યતા અને અધ્યયન માટેની જ્ઞાનમીમાંસાત્મક અને આદર્શવાદી ધારણાઓથી અવગત કરવાનો પણ છે.